**FELADAT-ELLÁTÁSI SZERZŐDÉS III. módosítása**

**házi gyermekorvosi feladatok ellátására [[1]](#footnote-1)**

mely létrejött egyrészről **Bátaszék Város Önkormányzata** (7140 Bátaszék, Szabadság u. 4., adószáma: 15733304-2-17, képviseli: **Dr. Bozsolik Róbert** polgármester), mint megbízó (a továbbiakban: **Megbízó**)

másrészről a **MATER-PED Kft.** (székhelye: 7100 Szekszárd, Dienes Valéria u. 12. V/10., adószáma: 14108950-1-17, ügyvezető neve: ***Dr. Omacht*** Erika), mint megbízott (a továbbiakban: **Megbízott)** között alulírott napon és helyen az alábbi feltételekkel:

**I. Előzmények**

Szerződő felek területi ellátási kötelezettséggel végzett házi gyermekorvosi ellátás tárgyában 2020. január 1. napjától 2024. december 31. napjáig szóló feladat-ellátási szerződést kötöttek, melyet Bátaszék Város Önkormányzatának Képviselő-testülete a 5/2020.(I.29.) önkormányzati határozatával hagyott jóvá. Ezen szerződést felek – harmadik alkalommal - az alábbiak szerint módosítják:

**II. Módosítás**

1. A feladatellátási szerződés III. rész 2. pontja helyébe az alábbi szöveg lép:

„*2.)* *Megbízottat terheli az ivóvíz- és szennyvíz díj, valamint a gázenergia díjának az igénybe vett rendelőre eső része, melyet havonta utólag, - a Megbízó kizárólagos tulajdonában álló gazdasági társasága - a BÁT-KOM 2004. Kft. által kiállított számla alapján köteles megfizetni, míg az elektromos áram költségét Megbízott közvetlenül egyenlíti ki a szolgáltató felé.”*

1. A feladatellátási szerződés módosítással nem érintett részei változatlan formában hatályban maradnak.

A szerződő felek a szerződést elolvasták, s mint akaratukkal mindenben megegyezőt helyben hagyólag aláírták.

Bátaszék, 2024. ……………………………………………

**Dr. Bozsolik Róbert** **Dr. Omacht** **Erika**

polgármester ügyvezető

megbízó megbízott

**FELADAT-ELLÁTÁSI SZERZŐDÉS**

***házi gyermekorvosi feladatok ellátására***

(egységes szerkezetbe foglalva)

mely létrejött egyrészről **Bátaszék Város Önkormányzata** (7140 Bátaszék, Szabadság u. 4., adószáma: 15733304-2-17, képviseli: **Dr. Bozsolik Róbert** polgármester), mint megbízó (a továbbiakban: **Megbízó**)

másrészről a **MATER-PED Kft.** (székhelye: 7100 Szekszárd, Dienes Valéria u. 12. V/10., adószáma: 14108950-1-17, ügyvezető neve: ***Dr. Omacht*** Erika), mint megbízott (a továbbiakban: **Megbízott)** között alulírott napon és helyen az alábbi feltételekkel:

**I. Általános rendelkezések**

1. Az önálló orvosi tevékenységről szóló 2000. évi II. törvény 2/A.§-ának (3) bekezdése, valamint az ennek végrehajtására kiadott 313/2011.(XII.23.) Korm. rendeletben foglaltakra figyelemmel Megbízó jelen szerződéssel megbízza Megbízottat Bátaszék városban a házi gyermekorvosi feladatok ellátásával, a finanszírozási alapszerződésben körülírt – és az egészségügyi alapellátás körzeteinek meghatározásáról szóló 26/2016.(XII.19.) számú önkormányzati rendelet 3. §-ában meghatározott - területi ellátási kötelezettséget magába foglaló házi gyermekorvosi körzet lakossága részére.
2. Megbízott jelen szerződés keretében vállalja, hogy ellátja a bátaszéki házi gyermekorvosi feladatot, és kijelenti, hogy a tevékenységért felelős orvos a gyermekorvosi tevékenység folytatásához előírt jogszabályi feltételeknek megfelel, rendelkezik az adott tevékenység folytatására feljogosító képzettséggel.
3. A tevékenységért felelős orvos neve: **Dr. Omacht** Erika (szül. hely: Siklós, 1960. május 31., anyja neve: Lovász Irma, lakcíme: Szekszárd, Dienes Valéria u. 12. V/10.) **csecsemő- és gyermekgyógyász**szakmai tevékenységét területi ellátási kötelezettséggel végzi.

Megbízott az ügyeleti szolgáltatóval kötött külön szerződés és beosztás alapján vesz részt a Gyermek Háziorvosi Ügyeleti Szolgálatban.

1. Megbízott a Szekszárdi Járási Hivatal Járási Népegészségügyi Intézete, Szekszárd által, részére kiadott működési engedély másolatát Megbízó rendelkezésére bocsátja.
2. A Megbízott által ellátandó körzethez tartozó nevelési-oktatási intézmények listáját a szerződés 1. függeléke tartalmazza.
3. A házi gyermekorvosi ellátás finanszírozására vonatkozó szerződést Megbízott a Nemzeti Egészségbiztosítási Alapkezelővel (a továbbiakban: Alapkezelő) közvetlenül köti meg. A körzet finanszírozására biztosított összeget Megbízottnak Megbízó teljes egészében átengedi.

**II. Megbízó kötelezettségei**

1. Megbízó a házi gyermekorvosi feladatok ellátása céljából Megbízott térítésmentes használatába adja a Bátaszék, Budai u. 61. szám alatti épületben lévő 26 m2 alapterületű rendelőt és asszisztencia helyiséget kizárólagos, a betegvárót és a mellékhelyiségeket pedig közös használatra.
2. Az orvosi tevékenység során keletkezett veszélyes hulladék tárolását és szükség szerinti szállítását Megbízó végzi.
3. Megbízó feladata a közösen használt helyiségek felújítása, karbantartása.
4. Megbízó tulajdonában lévő és Megbízottnak – jelen szerződéssel - térítésmentes használatra átengedett felszerelések a következők:
5. 1 db üveges szekrény,
6. 1 db üveges, alacsony kétajtós szekrény,
7. 1 db vizsgáló ágy,
8. 1 db kis íróasztal.

**III. Megbízott kötelezettségei**

1. Megbízott kötelezettséget vállal arra, hogy a háziorvosi feladatokat a mindenkori szakmai követelményeknek megfelelő színvonalon látja el az Alapkezelő-től, a házi gyermekorvosi teendők ellátására rendelkezésre bocsátott összegből.
2. Megbízottat terheli az ivóvíz- és szennyvíz díj, valamint a gázenergia díjának az igénybe vett rendelőre eső része, melyet havonta utólag, - a Megbízó kizárólagos tulajdonában álló gazdasági társasága - a BÁT-KOM 2004. Kft. által kiállított számla alapján köteles megfizetni, míg az elektromos áram költségét Megbízott közvetlenül egyenlíti ki a szolgáltató felé.[[2]](#footnote-2)
3. Megbízott köteles gondoskodni:
4. az átvett, kizárólagos használatba adott helyiségek szükség szerinti meszeléséről, a nyílászárók szükség szerinti mázolásáról, a belső karbantartási munkák elvégeztetéséről (zárak, vasalások, csapok, stb. javíttatása),
5. a gyermekorvosi ellátáshoz kapcsolódóan a háziorvosi, házi gyermekorvosi és fogszakorvosi szolgálatról szóló 4/2000. (II. 25.) EüM számú rendelet (a továbbiakban: EüM r.) 12. § (3) bekezdésében meghatározott szakképesítésű asszisztenst alkalmazni. A gyermekorvosi tevékenységhez kapcsolódó asszisztensi feladatokat Tóthné Töttösi Andrea látja el.[[3]](#footnote-3)
6. az orvosi rendelő rendszeres takarításáról,
7. a feladat-ellátáshoz szükséges műszerek, berendezések, felszerelések szükség szerinti javításáról,
8. az orvosi rendelőben használt számítógép és program rendszerfelügyeletének ellátásáról,
9. a házi gyermekorvosi feladatok ellátásával kapcsolatos helyettesítésről. Legalább 3 napot meghaladó távollétet, illetve a helyettesítő orvos személyét köteles Megbízónak előzetesen írásban bejelenteni.
10. a 60/2003.(X.20.) ESzCsM rendeletben meghatározott szakmai minimum-feltételek folyamatos biztosításáról.
11. A rendelési idő megváltoztatásáról - annak megváltozása előtt legalább 3 munkanappal - Megbízott írásban köteles tájékoztatni Megbízót. A rendelési idő megváltoztatásához Megbízó írásbeli hozzájárulása szükséges.. A rendelési időt jelen szerződés 2. függeléke tartalmazza.

**IV. Egyebek**

1. Szerződő felek a helyiségek átadáskori és visszaadáskori állapotát fényképfelvételeken és külön jegyzőkönyvben rögzítették. Megbízott a szerződés megszűnésekor a helyiségeket az átvételkori állapotban köteles visszaadni.
2. A körzetmódosítás miatt bekövetkezett, a háziorvost ért kár esetén a települési önkormányzat kártalanítási kötelezettséggel tartozik, amelynek megállapításánál figyelembe kell venni a háziorvosi szolgáltató által a finanszírozása keretében kapott egy éves összeget.
3. Megbízó a kártalanítást Megbízott részére a körzet mértékének csökkentésére vonatkozó döntése meghozatalát követően havonta egyenlő részletekben, minden hónap 15. napjáig az adott év végéig köteles kifizetni, az első alkalommal a döntés meghozatalát követő hónap 15. napjáig. A teljes körzet megszűntetésére vonatkozó döntés esetén pedig a döntés meghozatalát követő hónap 15. napjáig kell a kártalanítást megfizetni.
4. A jelen szerződés határozott időre szól, 2020. január 1-jén lép hatályba, és 2024. december 31-éig szól. Kölcsönös megfelelés esetén szerződő felek jelen szerződést - annak lejárta előtt legalább egy hónappal – újból meghosszabbítják.
5. Jelen szerződést bármelyik szerződő fél 6 hónapos határidővel és indokolással felmondhatja, amennyiben a másik fél vállalt kötelezettségeit neki felróhatóan súlyosan megszegi, és azt írásbeli felszólítás ellenére is hiányosan, késedelmesen vagy egyáltalán nem teljesíti. Megbízó jelen szerződést akkor is felmondhatja, ha Megbízott folytatólagosan megszegi a jogszabályban foglalt működésre vonatkozó előírásokat, továbbá amennyiben az önálló egészségügyi tevékenység végzésére való jogosultságát bármely okból elveszíti.
6. A szerződés közös megegyezéssel történő megszüntetésének külön feltétele nincs.
7. Szerződő felek kötelesek a jelen szerződésben foglaltaktól eltérő feltételekről, körülményekről egymást kölcsönösen tájékoztatni, és egyben tudomásul veszik, hogy a módosításra csak az írásos bejelentést követő 30 napon túl kerülhet sor.
8. Szerződő felek rögzítik, hogy jelen szerződés kizárólag csak akkor lép hatályba e fejezet 4.) pontjában meghatározott időponttól, ha Megbízott az illetékes népegészségügyi osztálytól a szükséges működési engedélyt megkapja.
9. Szerződő felek jelen szerződésből eredő vitáikat elsősorban peren kívül rendezik, amennyiben ez nem vezet eredményre, a Szekszárdi Törvényszék kizárólagos illetékességét kötik ki.

Jelen szerződésben nem szabályozott kérdésekben a háziorvosi, házi gyermekorvosi és fogorvosi tevékenységről szóló 4/2000 (II.25.) EüM rendelet, az önálló orvosi tevékenységről szóló 2000. évi II. törvény, valamint a Polgári Törvénykönyvről szóló 2013. évi V. törvény rendelkezései az irányadóak.

A szerződő felek a szerződést elolvasták, s mint akaratukkal mindenben megegyezőt helybenhagyólag aláírták.

**Bátaszék,**2019. december 3.

**Dr. Bozsolik Róbert** **Dr. Omacht** **Erika**

polgármester ügyvezető

megbízó megbízott

*1. függelék[[4]](#footnote-4)*

A gyermekorvosi körzethez tartozó nevelési-oktatási intézmények listája

1. Bátaszéki Óvoda és Bölcsőde székhely óvoda Bátaszék, Hunyadi u. 44/a.
2. Kanizsai Dorottya Általános Iskola Bátaszék, Budai u. 9-11.
3. II. Géza Gimnázium Bátaszék Kossuth u. 39-42.

*2. függelék[[5]](#footnote-5)[[6]](#footnote-6)*

**R e n d e l é s i i d ő**

**Bátaszék**

Hétfő 08,00 órától 12,00 óráig betegrendelés

Kedd 08,00 órától 10,00 óráig csecsemő- tanácsadás, prevenciós rendelés

Kedd 10,00 órától 12,00 óráig betegrendelés

Szerda 13,00 órától 17,00 óráig betegrendelés

Csütörtök 08,00 órától 11,00 óráig betegrendelés

Csütörtök 11,00 órától 12,00 óráig prevenciós rendelés

Csütörtök 12,00 órától 13,00 óráig iskola- és ifjúságorvoslás

Péntek 08,00 órától 11,00 óráig betegrendelés

Péntek 11,00 órától 12,00 óráig prevenciós rendelés

1. Bátaszék Város Önkormányzatának Képviselő-testülete a ……………… önk.-i határozatával hagyta jóvá. [↑](#footnote-ref-1)
2. Bátaszék Város Önkormányzatának Képviselő-testülete …/2024. (IX.18.) önk.-i határozatával hagyta jóvá. [↑](#footnote-ref-2)
3. Bátaszék Város Önkormányzatának Képviselő-testülete 5/2020. (I.29.) önk.-i határozatával hagyta jóvá. [↑](#footnote-ref-3)
4. Bátaszék Város Önkormányzatának Képviselő-testülete 5/2020. (I.29.) önk.-i határozatával hagyta jóvá. [↑](#footnote-ref-4)
5. Bátaszék Város Önkormányzatának Képviselő-testülete 5/2020. (I.29.) önk.-i határozatával hagyta jóvá. [↑](#footnote-ref-5)
6. Bátaszék Város Önkormányzatának Képviselő-testülete 142/2021. (IV.30.) önk.-i határozatával hagyta jóvá. [↑](#footnote-ref-6)